|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 2392 Αθήνα, 15/11/2017

**Δ Ε Λ Τ Ι Ο Τ Υ Π Ο Υ**

**ΠΟΛΥΤΕΧΝΕΙΟ: 44 ΧΡΟΝΙΑ ΜΕΤΑ**

Το Εργατικό Κέντρο Αθήνας, ως μέλος της Συντονιστικής Επιτροπής Εορτασμού της Επετείου Εξέγερσης του Πολυτεχνείου το Νοέμβρη του 1973, δίνει το παρόν στις εκδηλώσεις μνήμης και απόδοσης φόρου τιμής στον ιστορικό χώρο της ύψιστης αντιδικτατορικής πράξης. Μετά από 44 χρόνια, τα συνθήματα της κορυφαίας αντιδικτατορικής εξέγερσης «ΨΩΜΙ – ΠΑΙΔΕΙΑ – ΕΛΕΥΘΕΡΙΑ», όχι μόνο δεν ξεθωριάζουν αλλά αποκτούν επιπλέον βαρύτητα, λόγω των συνθηκών που διαμορφώνονται από τη γενικευμένη οικονομική κρίση των τελευταίων ετών.

Για ακόμη μία φορά υψώνουμε τη σημαία του Πολυτεχνείου ώστε τα διδάγματα της εξέγερσης της 17ης Νοέμβρη του 1973 να μεταδοθούν και στις επόμενες γενιές. Στους κοινωνικούς αγώνες πρέπει να είμαστε όλοι ενωμένοι. Οι ανεργία, οι εργασιακές συνθήκες που παραπέμπουν σε μεσαίωνα και η μετανάστευση δεν μπορεί να είναι το μέλλον των νέων της χώρας μας. Οι εργαζόμενοι και οι συνταξιούχοι πρέπει να ενώσουν τις δυνάμεις τους ενάντια στη φοροεπιδρομή και τις συνεχείς περικοπές των συντάξεων που στραγγαλίζουν τα νοικοκυριά και αναγκάζουν τους μικρούς επαγγελματίες να βάλουν λουκέτο.

Το Εργατικό Κέντρο Αθήνας καλεί τα Σωματεία Μέλη του, τους εργαζόμενους, τους νέους, τους ανέργους και τους συνταξιούχους του Λεκανοπεδίου να δώσουν δυναμικό παρών στις εκδηλώσεις μνήμης του Πολυτεχνείου και στην πορεία διαμαρτυρίας προς την Αμερικανική Πρεσβεία, στην Αθήνα, την Παρασκευή 17 Νοεμβρίου.

**Το Δ.Σ.**